Նշված դեպքերում հարկային հաշիվ դուրս գրելու դեպքում` դրանք դուրս գրող տնտեսավարող անձինք պարտավոր են հարկային հաշվում (հաշիվ-ֆակտուրայում) առանձնացված ԱԱՀ-ի գումարը սահմանված (ընդհանուր) կարգով վճարել բյուջե` հաշվանցելով (պակասեցնելով) մատակարարի կողմից դուրս գրված հարկային հաշիվներում (հաշիվ-ֆակտուրաներում), իսկ ներմուծման դեպքում` մաքսային համապատասխան փաստաթղթերում առանձնացված ԱԱՀ-ի գումարները (հոդված 29): Միաժամանակ այդ անձանցից գանձվում է տուգանք` հարկային հաշվում (հաշիվ-ֆակտուրայում) առանձնացված ԱԱՀ-ի գումարի 20 %-ի չափով: